open-index/open-wikipedia-markdown huggingface dataset:
ஐரோப்பிய இடலை

**ஐரோப்பிய இடலை** அல்லது **ஆலிவ் மரம்** (*Olea europea*) என்பது நடுநிலக் கடல் வடிபகுதியில் காணப்படும் சிறு மர வகையாகும். இது இடலை என்ற பேரினத்தின் மாதிரி இனம் ஆகும். இதன் உயரம் 8–15 மீட்டர் அளவு வளரும். இதன் இலைகள் 4–10 செ.மீ. நீளமும் 1–3 செ.மீ. அகலமும் இருக்கும். இதன் பட்டை முறுங்கி வளரும். இவற்றின் பழங்கள் சற்றுத் துவர்ப்பானவை.

ஐரோப்பிய இடலைப் பழம் 1–2.5 cm நீளமும், தட்டையான சதை கொண்டுள்ளது. அது பிஞ்சு நிலையில் பச்சை நிறமும் பழுத்த நிலையில் கருப்பாக இருக்கும். இது உலகில் பரவலாகப் பயிரிடப்படும் பழங்களில் ஒன்றாகும். இதன்மூலம் இடலை எண்ணெய் தயாரிக்கப்படுகின்றது. இந்த எண்ணை சமையலுக்கும் விளக்கு எரிக்கவும் பயன்படுகின்றது. ஆலிவ் எண்ணெயை சமயச்சடங்குகளின்போதும் பிற சமயங்களிலும் உடலில் தேய்த்துக் கொள்வதும் உண்டு. ஆலிவ் கனிகள், எண்ணெய் ஆகியன மருந்துப் பொருளாகவும் பயன்படுத்தப்படுகின்றன. வாசனைப் பொருட்கள் சவர்க்காரம் செய்யவும் உணவுப் பொருள்களைப் பாதுகாக்கவும் கம்பளியைப் பதப்படுத்தவும் ஆலிவ் எண்ணெய் பயன்படுகிறது. ஆலிவ் காய்கள் ஊறுகாய் போடவும் தின்பண்டங்கள் செய்யவும் பயன்படுகின்றன.

## சொல்லியல்
*Olea europaea* என்றால் இலத்தீன் மொழியில் *ஐரோப்பிய இடலை* என்று பொருள். ஐரோப்பாவில் காணப்படும் இடலை இனம் என்பதால் இவ்வாறு அழைக்கப்படுகின்றது.

## வகைப்பாடு
ஐரோப்பிய இடலை இனத்தில் மொத்தம் ஆறு துணையினங்கள் உள்ளன.
*ஐரோப்பிய இடலை சிற்றினம் ஐரோப்பியம் (*Olea europaea subsp. europaea*)
*ஐ. இ. சிற். கூர்முனை (*O. e. subsp. cuspidata*)
*ஐ. இ. சிற். வாஞ்ச்சியம் (*O. e. subsp. guanchica*)
*ஐ. இ. சிற். செர்ரிவடிவி (*O. e. subsp. cerasiformis*)
*ஐ. இ. சிற். மொரோக்கோனியம் (*O. e. subsp. maroccana*) 
*ஐ. இ. சிற். லப்பெர்ரின் (*O. e. subsp. laperrinei*)

## விளக்கம்
ஆலிவ் மரம் சுமார் 10 மீட்டர் உயரம்வரை வளரக்கூடியது. இதன் இலைகள் கரும்பச்சையாக இருக்கும். இதன் பூக்கள் வெண்மை நிறமானவை. மத்திய தரைக்கடல் நாடுகளில் அதிகம் பயிராகிறது. இதன் கனிகள் நீள் சதுரமாகவோ முட்டை வடிவிலோ இருக்கும். பார்க்கப் பளபளப்பாக இருக்கும். ஆலிவ் கனி சற்றுக் கசப்புச் சுவையுடையதாகும். கனிகள் கருநீலம் அல்லது கருமை நிறமுடையனவாகும். கனியில் ஒருவிதை மட்டுமே இருக்கும். ஆலிவ் மரம் ஒட்டுமுறையிலும் பதியன் முறையிலும் அதிகம் பயிரிடப்படுகின்றது. அடிமரத்திலிருந்து பக்கக் கன்றுகள் தோன்றி வளரும். ஆலிவ் மரம் தரும் பலன் ஆண்டுக்காண்டு வேறுபடும்.

## வரலாறு
ஐரோப்பிய இடலை மரங்கள் கடந்த 2000 ஆண்டுகளாக பயிரிடப்பட்டு வருகின்றன. இத்தாலி நாட்டில் சாந்தினியாவில் உள்ள சில மரங்கள் 3000 ஆண்டுகள் பழமை கொண்டதாகக் கருதப்படுகிறது. தூத்தான்காமென் என்ற அரசரின் கல்லறையிலும் இம்மரத்தின் உருவங்கள் கண்டறியப்பட்டுள்ளன. 20-40 மில்லியன் ஆண்டுகள் பழைமையான இதன் புதை படிவங்கள் கிடைக்கப் பெற்றுள்ளன. ஆலிவ் மரத்தை பற்றிய விரிவான குறிப்புகள் கிரேக்க, உரோம இலக்கியங்களில் காணப்படுகின்றன. ஆலிவ் இலை சமாதானச் சின்னமாகக் கருதப்படுகிறது.

## பிறமொழிப் பெயர்கள்
**ஒலிவம்* (*olive*)- ஆங்கிலம்
**சைத்தூன்* (*zaytun*)- பாரசீகம்

## மேற்கோள்கள்

பகுப்பு:மரங்கள்
ஜார்ஜ் எச். டபிள்யூ. புஷ்

**ஜார்ஜ் ஹெர்பெர்ட் வாக்கர் புஷ்** (*George Herbert Walker Bush*, சூன் 12, 1924 - நவம்பர் 30, 2018) அமெரிக்காவின் 41வது குடியரசுத் தலைவர் ஆவார். 1988 முதல் 1992 வரை பதவியில் இருந்தார். இவரின் பிள்ளை ஜார்ஜ் வாக்கர் புஷ் அமெரிக்காவின் 43வது குடியரசுத் தலைவர் ஆவார். இரண்டாம் உலகப் போரில் இவர் ஐக்கிய அமெரிக்கா கடற்படையில் சேவை செய்தார்.

## மேற்கோள்கள்

பகுப்பு:ஐக்கிய அமெரிக்கக் குடியரசுத் தலைவர்கள்
பகுப்பு:1924 பிறப்புகள்
பகுப்பு:2018 இறப்புகள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:குடியரசுக் கட்சி (ஐக்கிய அமெரிக்கா) அரசியல்வாதிகள்
சுல்பிக்கார் அலி பூட்டோ

**சுல்பிக்கார் அலி பூட்டோ** (*Zulfikar Ali Bhutto*, உருது:*ذوالفقار علی بھٹو*, சிந்தி: *ذوالفقار علي ڀُٽو*,ஜனவரி 5, 1928 &ndash; ஏப்ரல் 4, 1979) பாகிஸ்தானின் அரசியல்வாதியாவார். இவர் பாகிஸ்தானின் அதிபராக 1971 முதல் 1973 வரையிலும் அதன் பிரதமராக 1973 முதல் 1977 வரையிலும் பணியாற்றினார். இவர் பாகிஸ்தானின் மிகவும் செல்வாக்கு மிக்க அரசியல் கட்சியான பாகிஸ்தான் மக்கள் கட்சியை நிறுவியவர் ஆவார். இவரின் மகள் பெனாசிர் பூட்டோ இரு முறை பாகிஸ்தான் பிரதமராக இருந்து டிசம்பர் 27, 2007 இல் குண்டுவெடிப்பு ஒன்றில் கொல்லப்பட்டார்.

சுல்பிக்கார் அலி பூட்டோ தென் கலிபோர்னியா பல்கலைக்கழகம், கலிபோர்னியா பல்கலைக்கழகம் ஆகியவற்றிலும் ஐக்கிய இராச்சியத்தில் ஒக்ஸ்போர்ட் பல்கலைக்கழகத்திலும் உயர்கல்வி கற்றவர். இவர் 1979-இல் தனது அரசியல் எதிரியைக் கொலை செய்யத் தூண்டியமைக்காக குற்றம் சாட்டப்பட்டு தூக்கிலிடப்பட்டார்.

## மேற்கோள்கள்

## வெளி இணைப்புகள்
* பாகிஸ்தான் மக்கள் கட்சியின் இணையத்தளம்
* பூட்டோ தூக்கிடப்பட்ட பின்னர் வெளியான பிபிசி செய்திகள்

பகுப்பு:பாகிஸ்தான் அரசியல்வாதிகள்
பகுப்பு:தூக்கிலிடப்பட்ட தலைவர்கள்
பகுப்பு:1928 பிறப்புகள்
பகுப்பு:1979 இறப்புகள்
பகுப்பு:பாக்கித்தானின் பிரதமர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
சங்க இலக்கியத்தில் புள்ளின விளக்கம்

**சங்க இலக்கியத்தில் புள்ளின விளக்கம்** என்னும் நூல், பி. எல். சாமி என்கிற பி. லூர்துசாமி எழுதி,  1976ஆம் ஆண்டு, திருநெல்வேலி தென்னிந்திய சைவசைத்தாந்த நூற்பதிப்புக் கழகத்தால் வெளியிடப்பட்டது.  இந்நூலின் ஆசிரியர் சங்க இலக்கியத்தில் பறவைகளைப் பற்றி கூறப்பட்டுள்ள செய்திகளைத் திரட்டி, அவை பற்றிய தன்னறிவையும், தற்கால மக்களின் நேரடியான அறிவையும், ஆங்கில, பிற மொழி நூல்களில் கூறியுள்ள குறிப்புகளையும் ஒப்பிட்டுத் தொகுத்து இந்நூலை ஆக்கியுள்ளார். பறவைகளின் தோற்றம், வாழிடங்கள், உணவு, வாழ்முறைகள் முதலியன பற்றியஅரிய செய்திகள் இந்நூலில் உள்ளன. பறவையினங்களின் தமிழ்ப்பெயர்களும், அவற்றிற்கான ஆங்கிலப் பெயர்களும், அறிவியல் வகைப்பாட்டுப் பெயர்களும்  தந்துள்ளார். சங்க இலக்கியத்தில் காணப்படும் மொத்தம் 62 பறவைகளைப் பற்றியதே இந்நூல். மொத்தம் 387 பக்கங்கள் கொண்ட இப்புத்தகத்தில், 61 தமிழ் நூல்களை மேற்கோள்களாகவும், 26 ஆங்கில நூல்களைத் துணைநூல்களாகவும் சுட்டியுள்ளார். இதே நூல் பின்னொரு பதிப்பாக *சங்க இலக்கியத்தில் பறவையின விளக்கம்* என்னும் தலைப்பில் வெளியாகியது. இந்தப்பதிப்பு வெளியான ஆண்டு தெரியவில்லை. இந்நூலில் மொத்தம் 38 உள்பிரிவுகள் உள்ளன. இதுவே தமிழில் பறவைகளைப் பற்றி, சங்க இலக்கியச் செய்திகளையும் தற்கால பறவையியல் கருத்துக்களையும் சேர்த்துத் தரும் முதல் நூல். 

பகுப்பு:தமிழ் நூல்கள்
பகுப்பு:தமிழர் விலங்கியல் நூல்கள்
பகுப்பு:பறவையியல் தமிழ் நூல்கள்
பி. லூர்து சாமி

**பி. எல். சாமி** என்றும் **பி. லூர்து சாமி** (பிறப்பு: 1925 இறப்பு:??) என்றும் அழைக்கப்படும் இவர் தமிழில் பல கட்டுரைகளையும், மூன்றுக்கும் மேலான நூல்களையும் எழுதியவர். செடியினவியல், விலங்கியல், பறவையியல் ஆகிய துறைகளில் இவர் தமிழில் எழுதிய நூல்கள் முதன்மையானவை.
 
இவர் தஞ்சைத் தமிழ்ப்பல்கலைக்கழகம் வெளியிட்ட அறிவியல் களஞ்சியத்தின் முதல் முதன்மைப்பதிப்பாசிரியர் ஆவார்.அதன் முதல் தொகுதி இவரது பொறுப்பில் உருவாக்கப்பட்டு வெளியிடப்பட்டது.

கீழ்வாலை எழுத்துகள் சிந்துவெளி எழுத்துகளுடன் நெருக்கமான தொடர்பு கொண்டவை என்பதை முதன்முதலில் இனங்கண்டவர்.இது பற்றிய கட்டுரையை
தமிழ்ப் பல்கலைக்கழகத்தின் "தமிழ்க்கல்சர்" இதழில் ஆங்கிலத்தில் ஒரு கட்டுரையும் "கீழ்வாலை எழுத்துகள்-ஒரு விளக்கம்" என்ற குறுநூலையும் எழுதினார்.

## எழுதிய நூல்கள்
# இலக்கியத்தில் அறிவியல்; சேகர் பதிப்பகம், சென்னை, 
# இலக்கிய ஆய்வு (அறிவியல்); சேகர் பதிப்பகம், சென்னை
# தமிழகத்தில் தாய்த் தெய்வ வழிபாடு; என்.சி.பி.ஹச், சென்னை. 
# கம்பன் காவியத்தில் உயிரினங்கள்; கம்பன் கழகம், புதுவை
# கீழ்வாலை எழுத்துகள்-ஒரு விளக்கம்
# சங்க இலக்கியத்தில் நிலைத்திணையியல் விளக்கம்  
#சங்க இலக்கியத்தில் செடி கொடிவிளக்கம்; 1967; சைவ சித்தாந்த நூற்பதிப்புக் கழகம், சென்னை.
# சங்க இலக்கியத்தில் விலங்கின விளக்கம்; 1970; சைவ சித்தாந்த நூற்பதிப்புக் கழகம், சென்னை.
# சங்க இலக்கியத்தில் புள்ளின விளக்கம்; மே 1976; சைவ சித்தாந்த நூற்பதிப்புக் கழகம், சென்னை.
# சங்க நூல்களில் மீன்கள்; சேகர் பதிப்பகம், சென்னை
# சங்க நூல்களில் மணிகள்; சேகர் பதிப்பகம், சென்னை
# சங்க நூல்களில் விந்தைப்பூச்சி; சேகர் பதிப்பகம், சென்னை
# சங்க நூல்களில் முருகன்: சேகர் பதிப்பகம், சென்னை
# தமிழ்நாட்டில் சிந்துவெளி எழுத்தோவியம்; 23-2-1984; சேகர் பதிப்பகம், சென்னை
# Common Names and Myths of the Flora and Fauna Dravidian Indo-Aryan Languages; சேகர் பதிப்பகம், சென்னை

இது தவிர இவர் சங்க இலக்கியத்தில் நீரின விளக்கம் என்னும் நூலையும் உருவாக்கி வந்தார். வெளியான செய்தி கிடைக்கவில்லை.

## குறிப்பு


பகுப்பு:தமிழக எழுத்தாளர்கள்
பகுப்பு:தமிழ்க் கலைக்களஞ்சியத் தொகுப்பாளர்கள்
பகுப்பு:1925 பிறப்புகள்
தாகம்

thumb|right|தாகம்

மனிதர்களிலும், விலங்குகளிலும் காணப்படும் இயல்பூக்கம் தாகம் எனப்படும். தாகத்தின் விளைவாக நாம் திரவங்களைத் தேடுகிறோம். உடலில் உள்ள திரவத்தின் சமநிலையை பராமரிப்பதற்கான கருவியாக தாக உணர்வு செயல்படுகிறது.

உடலில் திரவப்பொருட்கள் குறையும்போதோ, உப்பின் அடர்த்தி அதிகமாகும்போதோ தாக உணர்வு ஏற்படுகிறது. இதுபோன்ற நிகழ்வுகளின்போது மூளை வேகமாக செயல்பட்டு தாக உணர்வை ஏற்படுத்துகிறது.

உடலில் தொடர்ந்து நீரிழப்பு இருக்குமானால் அது பலவகையான சிக்கல்களின் அறிகுறியாக இருக்கலாம். மேலும் நரம்பியல் கோளாறுகளின் விளைவாக மூளையின் செயல்திறன் குறையும்; சிறுநீரக பாதிப்புகள் ஏற்படும். அளவுக்கதிகமான தாக உணர்வை polydipsia என்கிறோம். அதிகப்படியாக சிறுநீர் போதல் polyuria எனப்படும். இது நீரிழிவு நோயின் அறிகுறியாக இருக்கலாம்.

தாக உணர்வு மைய நரம்பு மண்டலத்தினால் உணரப்படுகிறது. extracellular thirst என்பது உடலில் நீரின் அளவு குறைவதால் ஏற்படும் தாக உணர்வு ஆகும். intracellular thirst என்பது உடலில் உப்பின் அடர்த்தி அதிகரிப்பதால் ஏற்படும் தாக உணர்வு ஆகும்.

பகுப்பு:நீர்
ஈரோடு மகேசு

**ஈரோடு மகேசு** (*Erode Mahesh*) இந்தியாவின் தமிழ்நாட்டைச் சேர்ந்த ஒரு தொலைக்காட்சித் தொகுப்பாளர் ஆவார். நடிகர், எழுத்தாளர், நகைச்சுவை நடிகர் மற்றும் கல்வியாளர் என பன்முகங்களுடன் ஊடகத்துறையில் இயங்கி வருகிறார். தொலைக்காட்சி துறையில் ஆற்றிவரும் பணிகளுக்காக நன்கு அறியப்படுகிறார். அசத்தப்போவது யாரு என்ற தொலைக்காட்சி நிகழ்ச்சியின் மூலம் மேடை நகைச்சுவையாளராக அறிமுகமானார். இளம் தலைமுறையினருக்கு மிகச் சிறந்த ஊக்கமூட்டும் பேச்சாளராக செயல்படுகிறார்.

விஜய் தொலைக்காட்சியில் ஒளிபரப்பப்பட்ட நகைச்சுவை நிகழ்ச்சியான கலக்க போவது யாரு நிகழ்ச்சியில் தாடி பாலாஜி, பிரியங்கா தேசுபாண்டே, பலகுரல் கலைஞர் சேது மற்றும் ஆர்த்தி ஆகியோருடன் இணைந்து நடுவராகப் பணியாற்றினார்.

2012 ஆம் ஆண்டு வெளியான சட்டம் ஒரு இருட்டரை திரைப்படத்தில் அறிமுகமான பிறகு சில தமிழ் படங்களில் துணை பாத்திரங்களில் மகேசு நடித்துள்ளார். 2014 ஆம் ஆண்டில் விக்ரம் பிரபுவின் நடிப்பில் வெளி வந்த சிகரம் தொடு   ஜம்புலிங்கம் 3டி போன்ற படங்களில் நடித்துள்ளார். 2017 ஆம் ஆண்டு கணேசு வெங்கட்ராமனுடன் இணைந்து சங்கர் சுரேசு இயக்கிய இணையத்தளம் என்ற திரைப்படத்தில் முன்னணி நடிகராகவும் தோன்றினார். தொலைக்காட்சி நிகழ்ச்சிகளில் நடிப்பவர்களை ஊக்குவிக்கும் போது அட்ரா அட்ரா என்று உற்சாகப்படுத்தும் தமிழ் சொற்றொடர் மகேசுக்கான அடையாளமாக அறியப்படுகிறது.

## வாழ்க்கைக் குறிப்பு
ஈரோட்டில் 1981 ஆம் ஆண்டில் மகேசு பிறந்தார். சந்திரசேகரன் - மீனாட்சி இணையர் இவரது பெற்றொர்களாவர். பள்ளிப் படிப்பை ஈரோட்டில் உள்ள இரயில்வே காலனி நகரவை மேல்நிலைப் பள்ளியில் பயின்றார். தமிழ் இளநிலை பட்டப் படிப்பை மயிலாடுதுறை ஆதினக் கல்லூரியிலும், முதுநிலை தமிழ் பட்டப்படிப்பை திருச்சி பிசப் ஊபர் கல்லூரியிலும் பயின்றார். தற்பொழுது தமிழில் முனைவர் பட்டப் படிப்பைத் தொடர்கிறார்.
## தொழில்
### ஆசிரியர்
தொலைக்காட்சி மற்றும் திரைப்படத்துறையில் நுழைவதற்கு முன்பு பள்ளி ஆசிரியராக மகேசு பணிபுரிந்தார்.  தனது மாணவர்களுடன் நட்பாக இருப்பது பேராசிரியராக தனது வாழ்க்கைக்கு ஒரு வெற்றிகரமான வழியை வகுத்ததாகவும் ஒரு நேர்காணலில் மகேசு குறிப்பிட்டுள்ளார். கற்பித்தல் மற்றும் ஊடகத்துறை இரண்டில் ஒன்றை தேர்வு செய்ய வேண்டும் என்றால் நான் கற்பித்தலையே தேர்ந்தெடுப்பேன் என்றும் அந்நேர்காணலில் மகேசு குறிப்பிட்டுள்ளார். ஆசிரியராக பணியாற்றிய போது நடிகர் விசுவின் நிகழ்ச்சியான அரட்டை அரங்கத்தில் மகேசு உணர்ச்சிகரமான உரை நிகழ்த்தி பிரபலமானார். 
### தொலைக்காட்சி
அசத்த போவது யாரு? என்ற நிகழ்ச்சியில் போட்டியாளராக சேர்ந்து மகேசு சன் தொலைக்காட்சியில் அறிமுகமானார். அசதப்போவது யாரு மூலம் புகழ் பெற்ற பின்னர் விஜய் தொலைக்காட்சியில் சேர்ந்தார். ரம்யாவுடன் இணைந்து சோடி நம்பர் ஒன் என்ற தொலைக்காட்சி நிகழ்ச்சியின் மூலம் தொகுப்பாளராக உயர்ந்தார்.  2017 ஆம் ஆண்டிற்கான விஜய் தொலைக்காட்சி விருதுகளின் போது சிறந்த தொகுப்பாளராக இரண்டாவது முறையாக விஜய் தொலைக்காட்சி விருதுகளுக்கு மகேசு பரிந்துரைக்கப்பட்டார்.
## திரைப்படவியல்

### திரைப்படங்கள்

## மேற்கோள்கள்

## புற இணைப்புகள்
*
*Erode Mahesh on Moviebuff

பகுப்பு:தமிழ் மேடைச் சிரிப்புரையாளர்கள்
பகுப்பு:ஈரோடு மாவட்ட மக்கள்
பகுப்பு:1981 பிறப்புகள்
பகுப்பு:வாழும் மக்கள்
பகுப்பு:ஊர்ப் பெயரால் அறியப்படும் மக்கள்
சங்க இலக்கியத்தில் செடிகொடி விளக்கம்

**சங்க இலக்கியத்தில் செடிகொடி விளக்கம்** என்னும் நூல், பி. எல். சாமி (பி. லூர்துசாமி) என்பவர் எழுதி,  1982 ஆம் ஆண்டு ஆகஸ்ட்டு் மாதம், திருநெல்வேலி தென்னிந்திய சைவசைத்தாந்த நூற்பதிப்புக் கழகத்தால் வெளியிடப்பட்டது.  இதன் முதற்பதிப்பு  டிசம்பர் மாதம் 1967 ஆம் ஆண்டு வெளியிடப்பட்டது. முதல்பதிப்பின் தலைப்பு *சங்க இலக்கியத்தில் நிலைத்திணை விளக்கம்* என்று இருந்தது. இந்நூலின் ஆசிரியர் சங்க இலக்கியத்தில் செடிகொடிகளைப் பற்றி கூறப்பட்டுள்ள செய்திகளைத் திரட்டி, அவைபற்றிய ஆசிரியரின் தன்னறிவையும், தற்கால மக்களின் நேரடியான அறிவையும், ஆங்கில மற்றும் பிற மொழி நூல்களில் கூறியுள்ள குறிப்புகளையும் ஒப்பிட்டுத் தொகுத்து இந்நூலை ஆகியுள்ளார். செடிகொடிகளின் தோற்றம், இலை, பூ, காய், கனி விதைகள், வாழிடங்கள், நில-நீர்ச் சூழல்கள் பற்றிய அரிய செய்திகள் இந்நூலில் உள்ளன. செடிகொடிகளின் தமிழ்ப்பெயர்களும், அவற்றிற்கான ஆங்கிலப் பெயரும், அறிவியல் வகைப்பாட்டுப் பெயர்களும்  தந்துள்ளார். 

இந்நூலில் மொத்தம் 21தலைப்புகளில் உள்பிரிவுகள் உள்ளன. இதுவே தமிழில் செடிகொடிகளைப்பற்றி, சங்க இலக்கியச் செய்திகளையும் தற்கால செடியியல் கருத்துகளையும் சேர்த்துத் தரும் முதல் நூல்.  இந்நூலில் கடைசி தலைப்பாக தமிழ் இலக்கியங்களில் கூறப்பட்டுள்ள செடி நோய்கள் பற்றியும் இந்நூலாசிரியர் எழுதியுள்ளார்.

இந்நூலில் உள்ள தலைப்புகள்:
#சங்க இலக்கியத்தில் செடிநூற் செய்திகள்
#குறிஞ்சி
#மருதம்
#முல்லை, நெய்தல், பாலை
#காந்தள்
#பாம்புச் செடி
#நரந்தம்
#முருக்கும் கவிரும்
#கொன்றை
#பாதிரி
#புன்னை
#முசுக்கட்டையும் அடும்பும்
#இலவும் கோங்கும்
#இலுப்பை
#தாழை
#குருகு, குரவு, குருந்து
#நெல்லி
#கருவிளம், கூவிளம்
#தில்லையும் குல்லையும்
#தடவும் பிடவும்
#தமிழ் இலக்கியத்தில் கூறப்பட்டுள்ள செடி நோய்கள்

பகுப்பு:தமிழர் தாவரவியல் தமிழ் நூல்கள்
புளோரிடா மாநிலப் பல்கலைக்கழகம்

**எஃப். எஸ். யூ.** (FSU) என்று பொதுவாக அழைக்கப்படும் **புளோரிடா மாநிலப் பல்கலைக்கழகம்** (*Florida State University*), ஐக்கிய அமெரிக்காவின் புளோரிடா மாநிலத்தில் அரசு சார்பு பல்கலைக்கழகமாகும்.

## மேற்கோள்கள்

## வெளி இணைப்புகள்
* புளோரிடா மாநிலப் பல்கலைக்கழக இணையத்தளம்

பகுப்பு:ஐக்கிய அமெரிக்கப் பல்கலைக்கழகங்கள்
ஒகேனக்கல் கூட்டு குடிநீர்த் திட்டம்

[right|thumb|300px|[தர்மபுரியில் ஒகேனக்கல் அருவி ]]
**ஒகேனக்கல் கூட்டு குடிநீர்த் திட்டம்** என்பது தமிழக மக்களின் குறிப்பாக தர்மபுரி - கிருஷ்ணகிரி மாவட்ட மக்களின் குடிநீர் பிரச்சனையை தீர்க்க தமிழக அரசு முன்வைத்த ஒரு திட்டமாகும். இத்திட்டத்திற்கான மொத்தச் செலவாக நிர்ணயிக்கப்பட்டுள்ள 13.34 பில்லியன் ரூபாய்களில் 12.4 பில்லியன் ரூபாய்களை ஜப்பானின் பன்னாட்டு கூட்டுறவு வங்கி வழங்க இருக்கிறது. மீதமான செலவை தமிழ்நாடு அரசு பொறுப்பேற்கும். இத்திட்டத்திற்கான அடிக்கல்லை தர்மபுரி, ஒகேனக்கலில் பெப்ரவரி 26, 2008 இல் தமிழக முதலமைச்சர் மு. கருணாநிதி நாட்டினார். இத்திட்டத்தினால் மூன்று நகராட்சிகளில் உள்ள 6,755 குடிமனைகள், 17 ஊராட்சிகள், மற்றும் 18 பேரூராட்சிகளில் உள்ள கிட்டத்தட்ட மூன்று மில்லியன் மக்கள் பயனடைவர் என எதிர்பார்க்கப்படுகிறது. மேலும் இத் திட்டத்தின் மூலம் தர்மபுரி, கிருஷ்ணகிரி மாவட்டங்களில் நீரில் புளோரைடு அதிகமாக இருப்பதை குறைத்து நீர் தூய்மைபடுத்தப்பட்டு மக்களுக்கு வழங்கப்படும்..

இத்திட்டத்திற்கு கர்நாடக பாஜக அரசியல்வாதிகள் எதிர்ப்பு தெரிவித்துவருகிறார்கள். கர்நாடக முதல்வர் எடியூரப்பா போராட்டத்தை முன்னின்று நடத்தினார். இத்திட்டம் நடைபெறும் ஒகேனக்கல் பகுதி கர்நாடகத்திற்கு சொந்தம் என்பது அவர்கள் வாதம்.

## மேற்கோள்கள்

## மேலும் பார்க்க
*கர்நாடகம் தமிழ்நாடு பிரச்சினைகள் காலக்கோடு
## வெளி இணைப்புகள்
* http://www.thaindian.com/newsportal/politics/tension-over-tamil-nadu-drinking-water-project_10028059.html 
* http://www.hindu.com/thehindu/holnus/000200804021654.htm 
* http://www.hindu.com/2008/04/01/stories/2008040160980100.htm 
* http://www.timesnow.tv/NewsDtls.aspx?NewsId=6910 
* http://www.centralchronicle.com/20070920/2009141.htm 

பகுப்பு:தமிழ்நாடு அரசுத் திட்டங்கள்
பகுப்பு:தமிழ்நாடு தொடர்புடைய திட்டங்கள்
பகுப்பு:தமிழ்நாட்டில் நீர் மேலாண்மை
பகுப்பு:தருமபுரி மாவட்டம்
யமாரி

**யமாரி** அனுத்தர யோக தந்திரத்தில் ஒரு தியான மூர்த்தி ஆவார். *யமாரி* என்று சொல்லுக்கு சமஸ்கிருதத்தில் *[[யமன்|யமனின்]] எதிரி* என்று பொருள்.  
மூன்று விதமான யமாரிகள் உள்ளனர்:
* கிருஷ்ன யமாரி
* ரத்த யமாரி
* யமாந்தகன்

## மேற்கோள்கள்
* Chandra, Lokesh & Fredrick W. Bunce, *The Tibetan Iconography of Buddhas, Bodhisattvas and other Deities: A Unique Pantheon*, New Delhi, D.K. Printworld, 2002, 98.

பகுப்பு:யிதம்
புளோரிடா பல்கலைக்கழகம்

**புளோரிடா பல்கலைக்கழகம்** (*University of Florida*), ஐக்கிய அமெரிக்காவின் புளோரிடா மாநிலத்தின் அரசு சார்பு பல்கலைக்கழகமாகும்.

## வெளி இணைப்புகள்
* புளோரிடா பல்கலைக்கழக இணையத்தளம்
## மேற்கோள்கள்

பகுப்பு:ஐக்கிய அமெரிக்கப் பல்கலைக்கழகங்கள்
இசுடெஃபான் மார்பெரி

**இசுடெஃபான் சேவியர் மார்பெரி** (ஆங்கிலம்:Stephon Xavier Marbury, பிறப்பு - பெப்ரவரி 20, 1977) அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் நியூ யோர்க் நிக்ஸ் என்ற அணியில் விளையாடுகிறார்.

## மேற்கோள்கள்

பகுப்பு:கூடைப்பந்து விளையாட்டு வீரர்கள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:1977 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
கென்டக்கி பல்கலைக்கழகம்

**கென்டக்கி பல்கலைக்கழகம்** (*University of Kentucky*), ஐக்கிய அமெரிக்காவின் கென்டக்கி மாநிலத்தின் அரசு சார்பு பல்கலைக்கழகமாகும்.
## மேற்கோள்கள்

## வெளி இணைப்புகள்
*கென்டக்கி பல்கலைக்கழக இணையத்தளம்

பகுப்பு:ஐக்கிய அமெரிக்கப் பல்கலைக்கழகங்கள்
ஆன்ட்ரே இக்வொடாலா

**ஆன்ட்ரே டைலர் இக்வொடாலா** (ஆங்கிலம்:Andre Tyler Iguodala, பிறப்பு - ஜனவரி 28, 1984) ஒரு அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் பிலடெல்பியா 76அர்ஸ் என்ற அணியில் விளையாடுகிறார்.

## மேற்கோள்கள்

பகுப்பு:கூடைப்பந்து விளையாட்டு வீரர்கள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
மெம்ஃபிஸ் பல்கலைக்கழகம்

**மெம்ஃபிஸ் பல்கலைக்கழகம்** (*University of Memphis*), ஐக்கிய அமெரிக்காவின் டென்னசி மாநிலத்தில் மெம்ஃபிஸ் நகரத்தில் அமைந்த அரசு சார்புப் பல்கலைக்கழகம் ஆகும்.

## வெளி இணைப்புகள்
*மெம்ஃபிஸ் பல்கலைக்கழக இணையத்தளம்

## குறிப்புகள்

பகுப்பு:ஐக்கிய அமெரிக்கப் பல்கலைக்கழகங்கள்
1814

**1814**  (**[[ரோம எண்ணுருக்கள்|MDCCCXIV]]**) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு வியாழக்கிழமையில் ஆரம்பமானது.

## நிகழ்வுகள்
* ஜனவரி 14 - நோர்வேயை டென்மார்க் மேற்கு பொமிரானியாவுக்காக சுவீடனுக்கு அளித்தது.
* ஜனவரி 29 - நெப்போலியன் பொனபார்ட்டின் பிரெஞ்சு இராணுவம் பிரியென் நகரில் இடம்பெற்ற சமரில் வெற்றி பெற்றது.
* பெப்ரவரி 1 - பிலிப்பீன்சில் மயோன் எரிமலை வெடித்ததில் 1,200 பேர் கொல்லப்பட்டனர்.
* பெப்ரவரி 11 - நோர்வேயின் விடுதலை அறிவிக்கப்பட்டது.
* பெப்ரவரி 12 - லன்ண்டனில் சுங்கத் திணக்களக் கட்டிடம் தீயில் எரிந்து அழிந்தது.
* மார்ச் 10 - நெப்போலியன் பொனபார்ட் பிரான்சின் லாவோன் நகரில் இடம்பெற்ற சமரில் தோல்வியடைந்தான்.
* மார்ச் 30 - ஆறாவது கூட்டுப் படைகள் பாரிஸ் நகரினுள் நுழைந்தன.
* மார்ச் 31 - நெப்போலியன் பொனபார்ட்டுக்கு எதிரானவர்கள் பாரிஸ் நகரைக் கைப்பற்றினர்.
* ஏப்ரல் 6 - நெப்போலியன் பொனபார்ட் பிரான்ஸ் நாட்டின் மன்னர் பதவியில் இருந்து விலகினான். பதின்மூன்றாம் லூயி புதிய மன்னனாக அறிவிக்கப்பட்டான்.
* மே 2 - முதலாவது மெதடிஸ்த ஆயர் தோமஸ் கோக் தமது மதத்தைப் பரப்புதற்காக இங்கிலாந்தில் இருந்து கப்பலில் இலங்கை வரும் வழியில் காலமானார்.
* மே 30 - நெப்போலியன் பொனபார்ட் எல்பாவுக்கு நாடு கடத்தப்பட்டான்.
* சூன் 29 - மெதடிஸ்த திருச்சபையைச் சேர்ந்த ஆறு மதப்பரப்புனர்கள் இலங்கையின் காலி நகரை வந்தடைந்தனர்.
* ஆகத்து 13 - ஆங்கில-டச்சு ஒப்பந்தம் கைச்சாத்தாகியது.
* ஆகத்து 24 - பிரித்தானியப் படையினர் வாஷிங்டன், டி. சி நகரில் புகுந்து வெள்ளை மாளிகை மற்றும் பல கட்டடங்களைத் தீயிட்டுக் கொளுத்தினர்.
* நவம்பர் 5 - இலங்கையின் வடக்கு மற்றும் வட-மேற்குப் பகுதிகளில் இடம்பெற்ற பெரும் சுழற்காற்று யாழ்ப்பாணம், விடத்தல் தீவு, மற்றும் மன்னார் ஆகிய இடங்களில் பெரும் அழிவை ஏற்படுத்தின.

## தேதி அறியப்படாத நிகழ்வுகள்
* கயானா நெதர்லாந்திடம் இருந்து பிரித்தானியரிடம் கை மாறியது. இது பின்னர் பிரித்தானிய கயானா என அழைக்கப்பட்டது.
* செயிண்ட் லூசியா தீவை ஐக்கிய இராச்சியம் முழுக்கட்டுப்பாடுக்குள் கொண்டுவந்தது.

## பிறப்புகள்
* மே - ராபர்ட் கால்டுவெல், திராவிட மொழி நூலின் தந்தை (இ. 1891)
* செப்டம்பர் 3 - ஜேம்ஸ் சில்வெஸ்டர், கணிதவியலர் (இ. 1897)

## இறப்புகள்
* ஜனவரி 27 - யோஃகான் ஃவிக்டெ, ஜெர்மனிய மெய்யியல் அறிஞர் (பி. 1762
* ஆகத்து 31 - ஆர்தர் பிலிப்,  பிரித்தானிய கடற்படை அட்மிரல், காலனித்துவ நிர்வாகி (பி. 1738)
* மே 2 - தோமஸ் கோக், முதலாவது மெதடிஸ்த ஆயர் (பி. 1747)

## 1814 நாற்காட்டி

## மேற்கோள்கள்

பகுப்பு:1814
மடு மரியாள் ஆலயம்

**மடு அன்னை** (*Shrine of Our Lady of Madhu*) கன்னி மேரியின் ரோமன் கத்தோலிக்க தேவாலயம் ஆகும். இது இலங்கையின் வட மாகாணத்தில் மன்னார் மாவட்டத்தில் மடு என்ற இடத்தில் அமைந்துள்ளது. 400 ஆண்டுகள் பழமையான இத்தேவாலயம் இலங்கை தமிழ் மற்றும் சிங்கள கத்தோலிக்கரின் புனித வழிபாட்டுத் தலமாக விளங்குகின்றது. ஓகஸ்ட் மாதத்தில் இடம்பெறும் இவ்வாலயத்தின் வருடாந்த உற்சவத்தில் கிட்டத்தட்ட ஒரு மில்லியன் மக்கள் இன, மத பேதமின்றி கலந்து கொள்வர். ஈழப்போர் தொடங்கியதில் இருந்து இவ்வாலயத்திற்கு செல்வோரின் தொகை பல மடங்கு குறைந்தது. இனப்போரின் தாக்கத்தினால் இடம்பெயர்ந்த பல்லாயிரக்கணக்கானோர் இவ்வாலயச் சுற்றுவட்டத்தில் அகதிகளாக தஞ்சமடைந்திருந்தனர். ஏப்ரல் 2008 இல் ஆலயத்தை நோக்கி இலங்கை இராணுவத்தினர் தொடர்ச்சியாக நடத்திய பலத்த எறிகணை வீச்சினால் ஆலயம் பலத்த சேதத்துக்குள்ளாகியது. இதனால் அங்கு அடைக்கலமடைந்திருந்ந்த மக்கள் அனைவரும் வேறு பாதுகாப்பான இடத்தை நோக்கி இடம்பெயர்ந்தனர். அந்த ஆலயத்தில் இறுதியாகத் தங்கியிருந்த குருக்கள் மற்றும் பணியாளர்களும் அங்கிருந்து வெளியேறினர். இதனை அடுத்து தேவாலயத்தில் 400 ஆண்டுகளாக அருள் பாலித்து வரும் அன்னையின் திருவுருவச் சிலையின் பாதுகாப்புக் கருதி அச்சிலை ஏப்ரல் 4, 2008 இல் மன்னார் தேவன்பிட்டி புனித சவேரியர் ஆலயத்துக்கு எடுத்துச் செல்லப்பட்டது.

## வரலாறு
## மடு தேவாலயப் படுகொலைகள்

நவம்பர் 20, 1999 இல் மடு தேவாலயத்தை நோக்கி எறியப்பட்ட எறிகணை வீச்சினால் அங்கு தங்கியிருந்த 44 பொது மக்கள் கொல்லப்பட்டனர். மேலும் 60 பேர் வரையில் படுகாயமடைந்தனர்.

## இவற்றையும் பார்க்கவும்
* அன்னை வேளாங்கண்ணி
* இலங்கை இனப்பிரச்சினைக் காலக்கோடு

## மேற்கோள்கள்

## வெளி இணைப்புகள்
* மடுமாதா திருப்பதியின் சரித்திரச் சுருக்கம் - ஈ. ஏ. பர்னாந்து, சிலாபம், 1949  – நூலகத் திட்டம்
* மன்னார் மறை மாவட்ட அதிகாரபூர்வ இணையத்தளம் 

பகுப்பு:மன்னார் மாவட்டத்திலுள்ள கிறித்தவக் கோவில்கள்
பகுப்பு:இலங்கை வட மாகாணத்திலுள்ள கிறித்தவ கோயில்கள்
பகுப்பு:இலங்கையில் உள்ள உரோமன் கத்தோலிக்கக் கோயில்கள்
விஸ்கொன்சின் பல்கலைக்கழகம் (மேடிசன்)

**விஸ்கொன்சின் பல்கலைக்கழகம் - மேடிசன்** (*University of Wisconsin-Madison*), ஐக்கிய அமெரிக்காவின் விஸ்கொன்சின் மாநிலத்தில் அரசு சார்பு பல்கலைக்கழகமாகும்.

## வெளி இணைப்புகள்
*விஸ்கொன்சின் பல்கலைக்கழக இணையத்தளம்
* தமிழ் வகுப்புகள்

பகுப்பு:ஐக்கிய அமெரிக்கப் பல்கலைக்கழகங்கள்
பகுப்பு:ஐக்கிய அமெரிக்காவில் தமிழ்மொழி வகுப்புகள் உள்ள பல்கலைக்கழகங்கள்
கர்நாடகம் தமிழ்நாடு பிரச்சினைகள் காலக்கோடு

கர்நாடகம் தமிழ்நாட்டின் வடக்கு எல்லையில் அமைந்துள்ள மாநிலமாகும். கர்நாடகம் தமிழ்நாட்டைப் போலவே திராவிட மொழி பேசும் திராவிட பண்பாடு கொண்ட மாநிலமாகும். அருகிலேயே இருப்பதால் கர்நாடத்துக்கும் தமிழ்நாட்டுக்கும் நெருங்கிய உறவு உண்டு. இருப்பினும் மாநிலங்களை கடந்து பாயும் ஆற்று நீரை பகிர்விடுதவில் இரண்டு மாநிலங்களுக்கும் இடையே சிக்கலான பிரச்சினை இருக்கிறது. மேலும், கர்நாடகத்தில் குறிப்பிடத்தக்க தமிழர்கள் வாழுகின்றார்கள். பெர்ங்களூரில் தமிழர்கள் ஒப்பீட்டளவில் நல்ல நிலைமையில் வாழுகின்றார்கள். இந்த நிலைமை பூர்வீகக் கர்நாடகக் குடிகளில் வாய்ப்புக்களு எதிராக அமைவதாக சில தீவர கன்னட செயற்பாட்டாளர்கள் கருதுகின்றனர். கர்நாடக திரைப்படத்துறை தேக்கம் கொண்டுள்ளதால், அதற்கு தமிழும் இந்தி திரைப்படத்துறைகளூம் காரணம் என்றும் இவர்கள் கருதுகின்றார்கள். இப்படியான பிரச்சினைகளால் இரண்டு மாநிலங்களும் அரசியல் ரீதியாக மோதிக்கொள்கிறார்கள். இது சில வேளைகளில் வன்முறையாகவும் மாறுவதுண்டு.

## [[ஏப்ரல் 4]], 2008
* தமிழ்த் திரைப்படத்துறை கர்நாடகத்தில் தமிழ்த் திரையரங்குகள், அமைப்புகள் தாக்கப்பட்டதைக் கண்டித்து உண்ணாவிரதப் போராட்டம்.

## [[ஏப்ரல் 4]], 2008
* தமிழ்நாடு தொலைக்காட்சி channels நிறுத்திவைக்கப் போவதாக Tamil Nadu Cable TV Association தெரிவித்துள்ளது. கன்னட அமைப்புகள் தமிழ்த் தொலைக்காட்சி channels தடுப்பதைப் பற்றி ஆலோசனை செய்கிறார்கள்.

## மார்ச், 2008
* ஒகேனக்கல்லில் குடிநீர் வழங்கும் திட்டத்தை எதிர்த்து கன்னட அமைப்புகள் தமிழ்த் திரையரங்குகள், அமைப்புகளை மூடினர்.

## மேற்கோள்கள்


பகுப்பு:காலக்கோடுகள்
பகுப்பு:தமிழக அரசியல்
பகுப்பு:கர்நாடகம் அரசியல்
ஜெயராஜ் பெர்னாண்டோபுள்ளே

**ஜெயராஜ் பெர்னாண்டோபுள்ளே** (ஜனவரி 11, 1953 - ஏப்ரல் 6, 2008) இலங்கையைச் சேர்ந்த அரசியல்வாதியாவார். நாடாளுமன்ற உறுப்பினராகவும் அமைச்சராகவும் இருந்தவர்.  கொழும்புச் செட்டிகள் என்னும் இனக்குழுவைச் சேர்ந்தவர்.

## வாழ்க்கைச் சுருக்கம்
ஜெயராஜ் நீர்கொழும்பு, கொச்சிக்கடை, வெலிகனப் பகுதியில் பிறந்தார். பாடசாலைக் கல்வியை முடித்துவிட்டு 1970 ஆம் ஆண்டு இலங்கை சுதந்திரக் கட்சியில் இணைந்து அரசியலில் இறங்கிய அவர், 1984 ஆம் ஆண்டு கந்தானை தொகுதியில் அக்கட்சியின் அமைப்பாளராக நியமிக்கப்பட்டார். அதன்பின்னர் 1989, 1994, 2000, 2001, 2004 ஆம் ஆண்டுகளில் நடைபெற்ற நாடாளுமன்றத் தேர்தல்களில் போட்டியிட்டு வெற்றியீட்டிய அவர், கத்தோலிக்க விவகார அமைச்சர் , துறைமுக அதிகாரசபை அமைச்சர், பெருந்தெருக்கள் அமைச்சர் எனப் பல்வேறு அமைச்சுப் பொறுப்புகளையும் வகித்துள்ளார்.

சட்டத்தரணியான இவர், சிங்களம், தமிழ், மற்றும் ஆங்கிலம் ஆகிய மும்மொழிகளிலும் சரளமாக உரையாடக்கூடிய திறமையைக் கொண்டவர். இதன் காரணமாக மகிந்த ராஜபக்ச அரசின் காலத்தில் தமிழீழ விடுதலைப் புலிகளுடன் நடைபெற்ற பேச்சுவார்த்தைக்குழுவில் முக்கிய ஒருவராக இடம்பிடித்தார்.

55 வயதான இவர் இரண்டு பிள்ளைகளின் தந்தையும் ஆவார். இவர் ஒரு ரோமன் கத்தோலிக்கர்.

## படுகொலை
2008, ஏப்ரல் 6 இல் கம்பகா மாவட்டம், வெலிவேரிய என்ற இடத்தில் இடம்பெற்ற சிங்களப் புதுவருட கொண்டாட்டங்களின் ஒரு பகுதியாக ஒரு மரதன் ஓட்டப் பந்தயத்தை ஆரம்பிக்கும் நிகழ்வின்போது தற்கொலைக் குண்டு வெடிப்பில் அமைச்சர் ஜெயராஜ் பெர்னாண்டோபுள்ளே மற்றும் 14 பேர் கொல்லப்பட்டு 80-க்கும் அதிகமானோர் காயமடைந்தனர். இத்தாக்குதலில் இலங்கையின் தேசிய தடகளப் பயிற்சியாளர் இலக்சுமன் டி அல்விசு, முன்னாள் ஒலிம்பிக் ஓட்டப்பந்தய வீரர் குருப்பு கருணாரத்தின ஆகியோரும் உயிரிழந்தனர்.

இந்தக் கொலைக்கு தமிழீழ விடுதலைப் புலிகளே காரணம் என இலங்கை பாதுகாப்புத்துறை குற்றம்சாட்டியது. பன்னாட்டு மன்னிப்பு அவையும் இலங்கை அரசும் விடுதலைப் புலிகள் மீது குற்றம் சாட்டின. தற்கொலைத் தாக்குதல் குறித்த காணொளி சிரச தொலைக்காட்சி செய்திச் சேவையில் ஒளிபரப்பப்பட்டது.

### விசாரணை
தற்கொலைக் குண்டுத் தாக்குதல் தொடர்பாக முன்னாள் கம்பகா காவல்துறைக் கண்காணிப்பாளர் இலட்சுமன் குரே குண்டு வெடிப்புகளுடன் நேரடித் தொடர்பு வைத்திருந்தார் எனக் குற்றம் சாட்டப்பட்டு 2009 ஆகத்து 12 இல் கைது செய்யப்பட்டார். அத்துடன் விடுதலைப் புலிகளின் முன்னாள் உறுப்பினர் மொரிஸ் என அழைக்கப்பட்ட செல்வராஜா கிருபாகரனும் கைது செய்யப்பட்டார். இது குறித்த வழக்கு 2022 செப்டம்பர் 1 இல் விசாரணைக்கு எடுத்துக்கொள்ளப்பட்ட போது சந்தேக நபர்கள் இருவரையும் குற்றமற்றவர்கள் என கம்பகா உயர் நீதிமன்ற நீதிபதி சகா மாப்பா பண்டார விடுதலை செய்தார்.

## மேற்கோள்கள்

## வெளி இணைப்புகள்
* Jeyaraj Fernandopulle killed in bomb blast - தமிழ்நெட்
* Child says he saw a parcel thrown at the minister  - டெய்லிமிரர்

பகுப்பு:இலங்கை அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:1953 பிறப்புகள்
பகுப்பு:2008 இறப்புகள்
பகுப்பு:கொழும்புச் செட்டிகள்
பகுப்பு:இலங்கையில் கொலை செய்யப்பட்ட அரசியல்வாதிகள்
பகுப்பு:இலங்கை அமைச்சர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
இந்தியத் தமிழர்

**இந்தியத் தமிழர்** இதைக் குறிக்கலாம்:

* தமிழர் இந்தியாவில் வாழும் தமிழர்களை பற்றியது.
* மலையகத் தமிழர் இந்தியாவிலிருந்து இலங்கைக்கு வந்த தமிழர்கள்.
* இந்திய வம்சாவளித் தமிழர்கள்


பகுப்பு:நாடு வாரியாக புலம்பெயர் தமிழர்கள்
மனித வளர்ச்சி கலைச்சொற்கள்

* human development - மனித வளர்ச்சி ??
* Gerontology
* aging - முதுமைப்படுதல்

## Physical stages
Terms for stages of age-related physical development include, with their approximate age ranges:

* வாழ்க்கை
** கருத்தரிப்பு ? - fertilisation - birth
***கருவியல் - முட்டைக்கரு வளர்ச்சி படிநிலைகள் 
****கருவணு, the point of conception, fertilization
****blastocyst the period between conception and embryonic stages
****Embryo; the embryonic period starts at three weeks and continues until the end of the 8th week of pregnancy 
***Foetus (8 weeks of gestational phase - birth)
**Child (birth - age of majority)
***Neonate (newborn) (0–30 days)
*** பச்சிளங்குழந்தை குழந்தை(baby) (1 month-1 year)
*** தவழும் பராயம் Toddler (1-4)
*** விளையாட்டுப்பிள்ளை - Play age (3 – 6 years)
***Primary school age (also called **prepubescence**) (4-12)
****Elementary school age (also called **middle childhood**) (4-8)
****Preadolescence (preteen, or **late childhood**. The child in this and the previous phase are called *schoolchild* (*schoolboy* or *schoolgirl*), when still of primary school age.) (9-12)
**வாலிபர்Adolescence and puberty (teenage) (13-19)
** adult ? வயது வந்தவர் ? (20-death)
*** இளையோர் Young adult (20-25)
*** Early adulthood (20-39)
***நடுத்தர வயதினர்Middle age (40-59)
***முதுமை (60+)
*இறப்பு (occurs at various ages, depending on person)
** Decomposition (breakdown of the body after death)

## தமிழில் வளர்ச்சி நிலையைக் குறிக்கும் பெண்கள் பெயர்கள்
* பேதை (5-7)
* பொதும்பை (8-11)
* மங்கை (12 -13)
* மடந்தை (14 -19)
* அரிவை (20 - 25)
* தெரிவை (26 - 31)
* பேரிளம் பெண் (32 - 40)
* ??
* முதாட்டி (60+)

## பிற சொற்கள்
* சிறுவன், பொடியன்
* சிறுமி
* வாலிபன்
* காளை
* வயோதிபர்

பகுப்பு:மருத்துவம்
வெளிநாட்டு வீட்டுப் பணியாளர்கள் (ஹொங்கொங்)

**வெளிநாட்டு வீட்டுப் பணியாளர்கள்** (Foreign domestic helpers in Hong Kong) என்போர் ஹொங்கொங்கில் வந்து வீடுகளில் பணிப்புரிவோர் ஆவர். இந்த வீட்டுப் பணியாளர்களாக பணிப்புரிவோர் அநேகமாக பெண்களே என்றப்போதும், ஆண்களும் உள்ளனர். ஹொங்கொங்கில் வெளிநாட்டு வீட்டுப் பணியாளர்களாக பணிப்புரிவோர், ஹொங்கொங்கின் முழு மக்கள் தொகையில் 3% உள்ளனர் என்பது குறிப்பிடத்தக்கது. மத்திய கிழக்கு நாடுகளில் போன்று அல்லாமல், ஹொங்கொங்கில் பணிப்புரியும் வீட்டுப்பணியாளர்கள் ஏனைய பணியாளர்கள் போன்றே வாரவிடுமுறை, பொதுவிடுமுறை மற்றும் ஹொங்கொங் அரசாங்கம் நிர்ணயிக்கப்பட்ட ஊதியம் போன்றவற்றையும் பெறகூடியதாக உள்ளது. 

2010ம் ஆண்டின் கணிப்பின் படி 284,901 பேர் பணிப்புரிவதாக அறியமுடிகிறது. இதில் 48% வீதமானோர் பிலிப்பீன்சு பெண்களாகும். இந்தோனேசியப் பெண்கள் 49.4% வீதமானோர்களாகும். மீதமானோர்களில் தாய்லாந்து, இந்தியா, இலங்கை, நேபாளம் போன்ற நாட்டுப் பெண்கள் உள்ளனர். 

## உரிமைகள்
மத்திய கிழக்காசிய நாடுகளில் போன்று இங்கு வீட்டுப் பணிப்பெண்களாக பணியாற்றும் பெண்கள் எதிர்நோக்கும் எந்த பிரச்சினைகளும் இங்கு இல்லை. தொழில் வழங்குபவர்களான வீட்டு உரிமையாளர்கள், ஹொங்கொங்கின் சட்டத் திட்டங்களை மீறுவார்களேயானால், அவர்களுக்கு எதிராக வழக்குத்தொடரக்கூடிய வசதிகளும் ஹொங்கொங்கில் உள்ளன. வழக்குகள் பதிவுசெய்யப்பட்டால் அவை 99% வீதம் வீட்டுப்பணியாளர்களுக்கு சார்பாகவே தீர்ப்பாகின்றன. வழக்குகள் தொடரும் பட்சத்தில் தொழிலாளர் நீதிமன்றமே முன் வந்து உதவுகின்றது. அவ்வாறு நீதிமன்றம் செல்லக்கூடிய போதிய தெளிவற்றவர்களாக இருந்தாலும் அவர்களுக்கு உதவும் வகையில் எவ்வித இலாப நோக்கமற்று செயல்படும் பல தொண்டு நிறுவனங்களும் ஹொங்கொங்கில் இருக்கின்றன.

ஆனால் ஹொங்கொங்கில் தொடர்ந்து ஏழு ஆண்டுகள் பணிப்புரிவோருக்கு வழங்கப்படும், ஹொங்கொங் வசிப்பிட உரிமை, வெளிநாட்டு வீட்டுப் பணியாளர்களுக்கு வழங்கப்படுவதில்லை. ஆனாலும் சிலப் பணிப்பெண்கள் குடியுரிமையுள்ளோரை அல்லது வசிப்பிட உரிமைப் பெற்றவர்களை திருமணம் முடித்து ஹொங்கொங்கின் வசிப்பிட உரிமைப் பெற்றுவிடுபவர்களும் உள்ளனர். 

## வீட்டுப் பணிப் பெண்களுக்கான சட்டங்கள்

## வீட்டுப் பணிப் பெண்களை வேலைக்கு அமர்த்துவோருக்கான தகுதிகள்

## வீட்டுப் பணிப் பெண்களுக்கான உரிமைகள்

## வீட்டுப் பணிப் பெண்களுக்கான சட்ட உதவிகள்

## வீட்டுப் பணிப் பெண்களுக்கான தொண்டு நிறுவனங்கள்
## மேற்கோள்கள்

## வெளியிணைப்புகள்
* United Filipinos in Hong Kong (UNIFIL-HK)
* "Where Filipinas Hold Up Half the Colony"

பகுப்பு:ஹொங்கொங் வீட்டுப் பணியாளர்கள்
பகுப்பு:ஹொங்கொங் சமூகம்
ஹொங்கொங் நாட்டில் அகதி நிலை

**ஹொங்கொங் நாட்டில் அகதி  நிலை**க் கோரி வருவோர் எண்ணிக்கை அதிகரித்தே வருகின்றது. இதனை தடுக்கும் முயற்சியில் அரசாங்கம் பல முயற்சிகளில் ஈடுப்பட்டு வருகின்றது. ஹொங்கொங் மனிதவுரிமை பேணும் ஒரு நாடாக இருந்தாலும் அகதியாக மக்கள் இங்கு வருவதை கட்டுப்படுத்தவதற்கு கடந்த சில வருடங்களாக பல முயற்சிகளை எடுத்து வருகின்றது. பல புதிய புதிய சட்டங்களையும் அறிமுகப்படுத்தி வருகின்றது.

## மேற்கோள்கள்

பகுப்பு:ஆங்காங்
யாழ் வலைத்தளம்

**யாழ் இணையத்தளம்** (http://www.yarl.com/) தமிழில் உள்ளடக்க செறிவுடனும் நுட்ப நேர்த்தியுடனும் இயங்கும் ஒரு தமிழ் இணையத்தளம் ஆகும்.  இந்த இணையத்தளம் 1998 ஆண்டளவில் மோகன் ராமர் அவர்களால் தொடங்கப்பட்டது.  இது தமிழ் இணையத்தளங்கள் மத்தியில் பல தொழில்நுட்பங்களை அறிமுகப்படுத்தியது.  

பகுப்பு:தமிழ் வலைத்தளங்கள்
இந்திய முன்னேற்ற நுழைவாயில் வலைத்தளம்

**இந்திய முன்னேற்ற நுழைவாயில்** (http://www.indg.in/ ) இணையத்தளம் இந்திய அரச அலகான உன்னத கணிப்பியல் வளர்ச்சி மையத்தால் தமிழ் உட்பட பல இந்திய மொழிகளில் உருவாக்கப்பட்ட ஒரு தகவல் இணையத்தளம் ஆகும்.  வளர்ச்சிக்கு தேவையான தகவல்களை "இதுவரையில் தொடர்பு எல்லைக்கு வெளியே இருக்கும் இந்திய கிராமப்புற சமூகங்களை, குறிப்பாக பெண்கள் மற்றும் ஏழைகளைச் சென்றடைவதுதான் இதன் நோக்கம்."

பகுப்பு:தொழில்நுட்பம் பற்றிய தமிழ் வலைத்தளங்கள்
ஜேம்ஸ் நெய்ஸ்மித்

டாக்டர் **ஜேம்ஸ் நெய்ஸ்மித்** (Dr. James Naismith) (நவம்பர் 6, 1861 - நவம்பர் 28, 1939) ஒரு கனடிய  விளையாட்டு கல்வி ஆசிரியரும், கூடைப்பந்து கண்டுபிடிப்பாளரும், அமெரிக்க காற்பந்தாட்டத்தில் தலைக்கவசத்தை கண்டுபிடித்தவரும் ஆவார்.  இவர்  கூடைப்பந்தாட்ட விதிகளை எழுதி கேன்சஸ் பல்கலைக்கழகத்தில் கூடைப்பந்து திட்டத்தை நிறுவினார். 1891ல் இவர் முதல் 13 கூடைப்பந்து சட்டங்களை கூறியுள்ளார்; இச்சட்டங்களில் 12 இன்று வரை ஏதாவது ஒரு விதத்தில் பயன்படுகின்றன.

1861ல் கனடாவின் அல்மொன்டே அருகே ஒரு பண்ணையில் பிறந்து வளர்ந்த நெய்ஸ்மித், அமெரிக்காவுக்குச் செல்வதற்கு முன்பு மொண்ட்ரியாலின் மக்கில் பல்கலைக்கழகத்தில் உடற்கல்வி பயின்றார். கற்பித்தார். அங்கு 1891 இன் பிற்பகுதியில், மாசசூசெட்ஸில் உடற்கல்வி ஆசிரியராக இருக்கும்பொழுது கூடைப்பந்து விளையாட்டைக் கண்டுபிடித்தார்.  

கூடைப்பந்தாட்டத்தைக் கண்டுபிடித்து ஏழு ஆண்டுகளுக்குப் பிறகு, நைஸ்மித் 1898 இல் டென்வரில் மருத்துவப் பட்டம் பெற்றார். பின்னர் கேன்சஸ் பல்கலைக்கழகத்திற்கு வந்த இவர், பின்னர் தடகள இயக்குநராகவும் பயிற்சியாளராகவும் ஆனார். 

13 ஆண்டுகளுக்குப்பின்னர் 1904 ஒலிம்பிக் போட்டிகளில் சோதனை போட்டியாக அறிமுகப்படுத்தப்பட்டு 1936 ஒலிம்பிக் போட்டிகளில் முதன்முறையாக கூடைப்பந்து விளையாட்டு இருந்தது. 1898ல் நெய்ஸ்மித் கேன்சஸ் பல்கலைக்கழகத்தில் ஆசிரியரும் முதலாம் கூடைப்பந்து பயிற்றுனராவும் ஆனார்.

## ஆரம்ப ஆண்டுகளில்

நெய்ஸ்மித் நவம்பர் 6, 1861 அன்று கனடாவின் மேற்கு அல்மொன்டேயில் (இப்போது கனடாவின் ஒன்ராறியோவின் மிசிசிப்பியின் ஒரு பகுதி) இசுக்கொட்லாந்து குடியேறியவர்களுக்கு பிறந்தார்.  தனது வாழ்க்கையின் ஆரம்பத்தில் அனாதையாக இருந்த இவர் தனது அத்தை மற்றும் மாமாவுடன் பல ஆண்டுகள் வாழ்ந்து, அல்மொண்டேக்கு அருகிலுள்ள அல்மொண்ட் உயர்நிலைப் பள்ளியில் சேர்ந்தார். அதிலிருந்து 1883 இல் பட்டம் பெற்றார். அதே ஆண்டில், மாண்ட்ரீலில் உள்ள மெக்கில் பல்கலைக்கழகத்தில் நுழைந்தார்.  இவர் ஒரு திறமையான மற்றும் பல்துறை விளையாட்டு வீரராக இருந்தார், கனடிய கால்பந்து, லாக்ரோஸ், ரக்பி, கால்பந்து மற்றும் சீருடற்பயிற்சிகள் ஆகியவற்றில் மெக்கில் பல்கலைக்கழகத்தை பிரதிநிதித்துவப்படுத்தினார். இவர் பல்கலைக்கழகத்தின் கால்பந்து அணியில் மையமாக விளையாடினார். 

## மேற்கோள்கள்

## மேலும் படிக்க
* 
* Rains, Rob; Carpenter, Hellen (2009). *[https://books.google.com/books?id=xmashQbIYyMC&lpg=PP1&dq=James%20Naismith&pg=PP1#v=onepage&q&f=true James Naismith: The Man Who Invented Basketball]* Temple University Press, 

## வெளி இணைப்புகள்
* FIBA Hall of Fame profile
* கூடைப்பந்து புகழ்ச்சி சபை தளம் 

பகுப்பு:கூடைப்பந்தாட்டம்
பகுப்பு:1861 பிறப்புகள்
பகுப்பு:1939 இறப்புகள்
பகுப்பு:அமெரிக்கக் கண்டுபிடிப்பாளர்கள்
மழைநீர் சேகரிப்பு வலைத்தளம்

மழைநீர் சேமிக்கும் திட்டத்தை தமிழ்நாடு 1990 இறுதியில் அமுல்படுத்தியது.  அது தொடர்பான தகவல்களை கொண்ட அதிகாரபூர்வ இணையத்தளம் ஒன்று ஏற்படுத்தப்பட்டது.  அதுதான் **மழைநீர் சேமிப்புக்கான இந்தியாவின் பிரத்யோகமான இணையத்தளம்**(http://www.aboutrainwaterharvesting.com/tamil/default2.htm ).  இந்த இணையத்தளம் தமிழிலும் ஆங்கிலத்திலும் உள்ளன.  இங்கு மழைநீர் சேகரிப்பு முறை பற்றி ஒரு கையேடும் கிடைக்கிறது.    

பகுப்பு:தொழில்நுட்பம் பற்றிய தமிழ் வலைத்தளங்கள்
ஐசேயா தாமஸ்

**ஐசேயா லார்ட் தாமஸ் III** (*Isiah Lord Thomas III*, பிறப்பு - ஏப்ரல் 30, 1961) முன்னாள் அமெரிக்கக் கூடைப்பந்து ஆட்டக்காரர் ஆவார். இவர் என். பி. ஏ.-இல் 1981 முதல் 1994 வரை டிட்ராயிட் பிஸ்டன்ஸ் அணியில் விளையாடினார். என். பி. ஏ. வரலாற்றில் மிக உயர்ந்த பந்துகையாளி பின்காவல்களில் (Point guard) ஒருவர் ஆவார் என்று பல கூடைப்பந்து வல்லுனர்கள் சொல்லிருக்கிறார்கள். கூடைப்பந்து புகழவையில் உறுப்பினராக, 2006 முதல் 2008 வரை நியூ யோர்க் நிக்ஸ் அணியின் பயிற்றுனராக பணியாற்றியுள்ளார். இதன் முன் இவர் டொராண்டோ ராப்டர்ஸ் அணியின் முதன்மை நிர்வாகியாகவும் இந்தியானா பேசர்ஸ் அணியின் பயிற்றுனராகவும் பணி புரிந்தார்.

## மேற்கோள்கள்

பகுப்பு:கூடைப்பந்து விளையாட்டு வீரர்கள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:1961 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
கால் பென்

**கால் பென்**, என்றழைக்கப்படும் **கல்பேன் சுரேஷ் மோதி** (இந்தி: कल्पेन सुरेश मोदी; பிரப்பு ஏப்ரல் 23, 1977) ஒரு குஜராத்தி-அமெரிக்க நடிகர் ஆவார். இவர் பிரதான நடிகரா நடித்த சில திரைப்படங்கள் ஹேரல்ட் & குமார் கோ டு வைட் காசில் மற்றும் த நேம்சேக் ஆகும்; நேஷனல் லாம்பூன்ஸ் வான் வைல்டர், அமெரிக்கன் தேசி, மாலிபூஸ் மோஸ்ட் வாண்டெட் ஆகிய திரைப்படங்களிலும் நடித்தார்.

பகுப்பு:ஆங்கிலத் திரைப்பட நடிகர்கள்
பகுப்பு:இந்திய அமெரிக்கர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:1977 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
கொமொரோசு

**கொமொரோசு** அல்லது அதிகாரப்பட்சமாக **கொமொரோசு ஒன்றியம்**  இந்தியப் பெருங்கடலில் ஆப்பிரிக்காவின் கிழக்குக் கரையில் வட  மடகசுகாருக்கும் வடகிழக்கு மொசாம்பிக்குக்கும் இடையே அமைந்துள்ள தீவுகளால் ஆன நாடாகும். மொசாம்பிக், மடகாஸ்கர், சிஷெல்ஸ், தன்சானியா என்பன கொமொரோசுக்கு அண்மையில் அமைந்துள்ள நாடுகளாகும். 2002 ஆம் ஆண்டுக்கு முன்னதாக இந்நாடு *கொமொரோசு இசுலாமிய கூட்டாட்சிக் குடியரசு* என அழைக்கப்பட்டு வந்தது. 2,235&nbsp;சதுர கி.மீ. (863&nbsp;சதுர மைல்) பரப்பளவைக் கொண்டக் கொமொரொசு பரப்பளவின் படி ஆப்பிரிக்காவின் மூன்றாவது சிறிய நாடும் மக்கள்தொகை அடிப்படையில் ஆப்பிரிக்காவில் ஆறாவது சிறிய நாடுமாகும். இருந்த போதிலும் ஆப்பிரிக்காவின் மக்கள்தொகை அடர்த்திக் கூடிய நாடுகளில் கொமொரோசும் ஒன்றாக திகழ்கிறது. கொமொரோசு என்ற பெயர் அரபு மொழியின் சந்திரனைக் குறிக்கும் பதமான *கொமார்* என்பதிலிருந்து தோன்றியதாகும்.

நாடு  அதிகாரப் பட்சமாக கொமொரோசு தீவுக்குழுமத்தில் அமைந்துள்ள நிகசிட்சா (Ngazidja), மவாளி (Mwali), நிசவாணி (Nzwani) மவோரே (Mahoré) என்ற நான்கு முக்கியத் தீவுகளைடும் மற்றும் சில சிறிய தீவுகளையும் கொண்டது. இருப்பினும் கொமொரோசு ஒன்றியமோ அல்லது அதற்கு முன்பிருந்த அரசுகளோ மவோரே தீவை ஆட்சி செய்யவில்லை. பிரான்சின் அடிமை நாடுகளாக கொமொரோசு இருந்தப்போது பிரான்சிடமிருந்து விடுதலையடைய வேண்டுமா எந்பதை அறிய நடத்தப்பட்ட வாக்கெடுப்பில் மவொரே தீவு விடுதலைக்கு எதிராக வக்களித்ததாலும், மவோரேயின் கட்டுப்பாட்டை கொமொரோசிடம் வழங்குவதற்கான ஐ.நா.வின் தீர்மானத்தை பிரான்சு தனது வீட்டோ அதிகாரத்தைப் பயன்படுத்தி நிரகரித்தமையாலும் மவொரேயின் ஆட்சி கொமொரோசிடம் கையளிக்கப்படவில்லை.

கொமொரோசு பல காலாச்சராங்களில் கலப்புக் காரணமாக ஏற்பட்ட தேசியமாதாலால் கலாச்சாரப் பல்வகைமையைக் கொண்டுள்ளது. இங்கு கொமொரிய மொழி, பிரெஞ்சு மொழி, அரபு மொழி என்பன அதிகாரப்பட்ச மொழிகளாகும். இது ஆப்பிரிக்க ஒன்றியம், அரபு லீக், இந்திய மாக்கடல் ஆணயம் போன்ற பன்னாட்டு அமைப்புகளிலும் அங்கத்தவராக உள்ளது.

## உசாத்துணைகள்



பகுப்பு:தீவு நாடுகள்
பகுப்பு:கிழக்கு ஆப்பிரிக்க நாடுகள்
பகுப்பு:கொமொரோசு
பகுப்பு:ஐக்கிய நாடுகள் சபையின் உறுப்பு நாடுகள்
பகுப்பு:பிரான்சியம் அதிகாரபூர்வ மொழியாக உள்ள நாடுகளும் ஆள்புலங்களும்
சிட்ருனாஸ் இல்கவுச்காஸ்

**சிட்ருனாஸ் இல்கவுச்காஸ்** (லித்துவேனிய மொழி:Žydrūnas Ilgauskas, பிறப்பு - ஜூன் 5, 1975) ஒரு லித்துவேனிய கூடைப்பந்து ஆட்டக்காரர் ஆவார். இவர் என். பி. ஏ.-இல் கிளீவ்லன்ட் கேவலியர்ஸ் என்ற அணியில் விளையாடுகிறார். 2.21 மீட்டர் உயர்வு இல்கவுச்காஸ் என். பி. ஏ.-இல் யாவ் மிங் தவிர மிக உயரமாந ஆட்டக்காரர் ஆவார்.

பகுப்பு:கூடைப்பந்து விளையாட்டு வீரர்கள்
பகுப்பு:1975 பிறப்புகள்
பகுப்பு:வாழும் மக்கள்
ழூல் வேர்ண் (விண்கலம்)

**ழூல் வேர்ண்** (ஜூல்ஸ் வேர்ண், *Jules Verne ATV*), என்பது ஐரோப்பாவின் ஆளில்லா சரக்கு விண்கலம் ஆகும். பிரெஞ்சு அறிவியல் புதின எழுத்தாளர் ழூல் வேர்ண் என்பவரின் நினைவாக இவ்விண்கலத்திற்கு இப்பெயர் வைக்கப்பட்டது. இது மார்ச் 9, 2008 இல் விண்ணுக்கு  ஏவப்பட்டது. இதில் அனைத்துலக விண்வெளி நிலையத்தில் (அவிநி) தங்கியுள்ள வீரர்களுக்கு தேவையான உணவுப் பொருட்கள், தண்ணீர், உடைகள் மற்றும் விண்வெளி மையத்துக்கு தேவையான 5 தொன் பொருட்கள் அனுப்பப்பட்டன.

இதுவே முதலாவது ஆளில்லா சரக்கு விண்கலமாதலால், இவ்விண்கலம் மூன்று வாரங்கள் சோதிக்கப்பட்டே அனைத்துலக விண்வெளி நிலையத்துடன் இணைக்கப்பட்டது. அவிநி உடன் இது ஏப்ரல் 3, 2008 இல் வெற்றிகரமாக இணைந்தது. நான்கு மாதங்கள் வரை இது விண்வெளி நிலையத்துடன் இணைந்திருந்த பின்னர் அங்கிருந்து விடுபட்டு பூமியின் வளிமண்டலத்தினுள் பிரவேசித்து பசிபிக் பெருங்கடலில் விழும் என எதிர்பார்க்கப்படுகிறது.

## மேற்கோள்கள்

பகுப்பு:ஐரோப்பிய விண்வெளித் திட்டங்கள்
பகுப்பு:2008 இல் விண்வெளிப் பயணங்கள்
கூடைப்பந்து புகழவை

**ஜேம்ஸ் நெய்ஸ்மித் நினைவகக் கூடைப்பந்து புகழவை** (*Naismith Basketball Hall of Fame*) என்பது உலக கூடைப்பந்து வரலாற்றில் மிக உயர்ந்த வீரர்களையும் பயிற்சியாளர்களையும் போற்றும் அவையாகும். ஹார்லம் குளோப்ட்ராட்டர்ஸ் போன்ற புகழ்பெற்ற அணிகள் இவ்வவையில் உள்ளன.

1959ல் தோன்றி 1968ல் ஸ்பிரிங்ஃபீல்ட் நகரத்தில் திறந்தது. 1985ல் இக்கட்டடம் கனெடிகட் ஆறுக்கு பக்கம் ஸ்பிரிங்ஃபீல்டின் நடுப் பகுதிக்கு நகர்ந்தது,  

2002 செப்டம்பர் 28ல் இவ்வவை ஒரு புது 45 மில்லியன் $ கட்டடத்துக்கு நகர்ந்தது. 

## உறுப்பினர்கள்

2007 கூடைப்பந்து புகழவை தேர்தலுக்கு பிறகு இவ்வவையில் 278 உறுப்பினர்கள் (131 வீரர்கள், 77 பயிற்சியாளர்கள், மூவர் வீரர்களாகவும் பயிற்சியாளராவும், 54 உதவியாளர்கள், 13 நடுக்காரர்கள்), 5 அணிகள் உள்ளனர். ஜான் வுடென், லெனி வில்கென்ஸ், பில் ஷார்மன் ஆகிய மூன்று பேர் மட்டும் வீரர்களாகவும் பயிற்சியாளராகவும் உள்ளனர்.

## இதனையும் காண்க
*கூடைப்பந்து
*என். பி. ஏ.

## வெளி இணைப்புகள்

* 

பகுப்பு:கூடைப்பந்தாட்டம்
கன்னித் தீவுகள்

**கன்னித் தீவுகள்** (*Virgin Islands*) கரிபியக் கடலில் காற்றெதிர் தீவுகளில் அமைந்துள்ள ஒரு தீவுக் குழுமம் ஆகும். இத்தீவுகள் இரண்டாக பிரிக்கப்பட்டு பிரித்தானியாவாலும் அமெரிக்காவாலும் ஆட்சி செய்யப்படுகின்றன. வெர்ஜின் தீவுகளைக் கண்ட முதல் ஐரோப்பியர் கிரிஸ்டோபர் கொலம்பஸ் ஆவார் இவர் 1493 ஆம் ஆண்டு அமெரிக்கா நோக்கிய தனது இரண்டாவது கடற்பயணத்தின் போது இத்தீவை அடைந்தார். கொலம்பஸ் இத்தீவிற்கு Santa Ursula y las Once Mil Vírgenes (புனித ஊர்சுலாவும் அவரது 1000 கன்னியரும்) எனப் பெயரிட்டார். பின்னர் Las Vírgenes எனச் சுருக்கப்பட்டது. இத்தீவுகளில் வசித்து வந்த அரவாக், கரிப், செர்மிக் இந்தியர்கள் ஐரோப்பிய அடிமைக் காலத்தின் போது ஏற்பட்ட நோய்கள் காரணமாகவோ அல்லது இன அழிப்புகளிந் காரணமாகவோ அழிந்துப் போயினர். பின்னர் இத்தீவுகளிக்ல் கரும்பு பெருந்தோட்டங்களில் வேலைச் செய்வதற்காக ஆப்பிரிக்காவிலிருந்துக் கொண்டுவரப்பட்ட தொழிலாளர்களால் குடியேற்றப்பட்டது. தற்போது கரும்புத் தோட்டங்கள் இல்லையாயினும் வேலைக்காக கொண்டுவரப்பட்ட வேலையாட்களில் பரம்பரையினர் இங்கு வசித்து வருகின்றனர்.

## இவற்றையும் பார்க்கவும்
* பிரித்தானிய கன்னித் தீவுகள்
* அமெரிக்க கன்னித் தீவுகள்

## வெளியிணைப்புகள்
* கன்னித்தீவுகள் நாட்டுப் பூங்கா

## மேற்கோள்கள்

பகுப்பு:கரிபியன் நாடுகள்
பகுப்பு:வட அமெரிக்கத் தீவுகள்
ஹேரல்ட் & குமார் கோ டு வைட் காசில்

**ஹேரல்ட் & குமார் கோ டு வைட் காசில்** (Harold & Kumar Go to White Castle) 2004ஆம் ஆண்டு வெளிவந்த ஆங்கில நகைச்சுவைத் திரைப்படமாகும். டானி லைனர் இயக்கத்தில் வெளிவந்த இத்திரைப்படத்தில் ஜான் சோ, கால் பென், பாலா கார்செஸ் மற்றும் பலர் நடித்திருந்தனர். ஆசிய-அமெரிக்க நடிகர்கள் பிரதான நடிகராக இருந்த ஆங்கிலத் திரைப்படங்களில் இத்திரைப்படம் ஒன்றாகும். இதன் பிந்தைய படம், ஹேரல்ட் & குமார் எஸ்கேப் ஃப்ரம் குவாண்டானமோ பே, ஏப்ரல் 2008ல் வெளிவருகிறது.

## வகை
நகைச்சுவைப்படம்

## கதை

ஹேரல்ட் (ஜான் சோ), ஒரு கொரிய-அமெரிக்க வங்கியாளர், மற்றும் குமார் (கால் பென்), ஒரு இந்திய-அமெரிக்க கல்லூரி மாணவர், இரு தோழர்களும் ஒரு அறையில் சேர்ந்து வாழ்துகிறார். ஒரு நாள் இருவரும் சேர்ந்து கஞ்சத்தை பிடித்து வெறிகொள்ளி "வைட் காசில்" என்ற "fast food" உணவகத்தின் சாப்பாட்டை ஆசைப்பட்டு இந்த உணவகத்தைத் தேடிப் போகிறார். தேடும்பொழுது இருவரும் பல தொந்தரைகளை அனுபவித்து கடைசியில் "வைட் காசில்" உணவகத்தை கண்டுபிடித்து இருவரும் 50 ஹாம்பர்கர்களை சாப்பிடுகிறார்கள்.

## வெளியிணைப்புகள்
* சர்வதேச திரைப்பட தரவுத் தளத்தில்

பகுப்பு:ஆங்கிலத் திரைப்படங்கள்
பகுப்பு:நகைச்சுவைத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:நியூ லைன் சினிமா திரைப்படங்கள்
அஜய் நாயுடு

**அஜய் நாயுடு** (பிறப்பு பிப்ரவரி 12, 1972) ஒரு தெலுங்கு-அமெரிக்க நடிகர் ஆவார். சிக்காகோவில் பிறந்து வளர்ந்த நாயுடு 1999ல் ஆஃபிஸ் ஸ்பேஸ் (Office Space) என்ற நகைச்சுவை திரைப்படத்தில் நடித்து புகழுக்கு வந்தார். வேறு சில இவர் நடித்த திரைப்படங்கள் பாட் ஸான்டா (Bad Santa), ரெக்குயியெம் ஃபொர் அ ட்ரீம் (Requiem For A Dream), மற்றும் த குரு (The Guru) ஆகும்.

## மேற்கோள்கள்

பகுப்பு:ஆங்கிலத் திரைப்பட நடிகர்கள்
பகுப்பு:இந்திய அமெரிக்கர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:1972 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
இந்தியானா பல்கலைக்கழகம்

**இந்தியானா பல்கலைக்கழகம்** (*Indiana University*), ஐக்கிய அமெரிக்காவின் இந்தியானா மாநிலத்தின் புளூமிங்டன் நகரத்தில் அமைந்துள்ள அரசு சார்பு பல்கலைக்கழகமாகும்.
இந்தியானா பல்கலைக்கழகம் புளூமிங்டன், மற்றும் இன்டியனாபொலிஸ் ஆகிய இரு இடங்களில் அமைந்துள்ளது.

## மேற்கோள்கள்

## வெளி இணைப்புகள்
*இந்தியானா பல்கலைக்கழக இணையத்தளம்

பகுப்பு:ஐக்கிய அமெரிக்கப் பல்கலைக்கழகங்கள்
லுவால் டெங்

**லுவால் டெங்** (பிறப்பு ஏப்ரல் 16, 1985) ஒரு பிரித்தானிய கூடைப்பந்து ஆட்டக்காரர் ஆவார். இவர் என். பி. ஏ.-யில் சிகாகோ புல்ஸ் அணியில் விளையாடுகிறார். சூடானில் பிறந்து சிறுவராக இருக்கும்பொழுது இரண்டாம் சூடானிய உள்நாட்டுப் போர் காலத்தில் சூடானிலிருந்து வெளியேறி எகிப்துக்கு குடியேறினார். எகிப்திலிருந்து இங்கிலாந்துக்கு சரணாகதராக குடியேறினார். 1999ல் நியூ ஜெர்சியில் பிளேர் அகாடெமி உயர்பள்ளியில் சேர்ந்து முதலாக கூடைப்பந்தாட்டத்தை கற்றுக்கொண்டார். ஒரு ஆண்டு டியுக் பல்கலைக்கழகத்தில் கூடைப்பந்தாட்டத்தை விளையாடி 2003யில் சிகாகோ புல்ஸ் என். பி. ஏ. அணியை சேர்ந்தார்.
## மேற்கோள்கள்

பகுப்பு:கூடைப்பந்து விளையாட்டு வீரர்கள்
பகுப்பு:1985 பிறப்புகள்
பகுப்பு:வாழும் மக்கள்
குக் தீவுகள்

**குக் தீவுகள்** தன்னிச்சையாக நியூசிலாந்துடன் இணைந்துக் காணப்பட்டும் சுயாட்சி நாடாளுமன்ற மக்களாட்சியாகும். தென் பசிபிக் பெருங்கடலில் அமைந்துள்ள குக்தீவுகளின் 15 சிறிய தீவுகள் மொத்தம் 240 சதுர கிலோமீட்டர் (92.7 சதுர மைல்) பரப்பளவைக் கொண்டுள்ளன. குக் தீவுகளுக்கான பிரத்தீயே பொருளாதார வலயம் 1.8 மில்லியன் சதுர கிலோமீட்டர் (0.7 மில்லியன் சதுர மைல்) பரப்பளவைக் கொண்டதாகும்.

முக்கிய மக்கள் குடியிருப்பு மையங்கள் ரரொடொங்கா (Rarotonga) தீவில் அமைந்துள்ளன குக்தீவுகளின் பன்னாட்டு விமான நிலையமும் ரரொடொங்கா தீவில் அமைந்துள்ளன. குக் தீவு மக்ககளின் முக்கிய குடியேற்றங்கள் நியூசிலாந்திலும் அமைந்துள்ளது முக்கியமாக நியூசிலாந்தின் வட தீவில் 2006 ஆம் ஆண்டு மக்கள்தொகை கணக்கெடுப்பின் போது 58,008 பேர் தன்னிச்சையாக குக் தீவுகளின் மஓரி இனத்தவராக தம்மை பதிவு செய்துள்ளனர்.

2006 ஆம் ஆண்டு 90,000 பேர் உல்லாசப்பிரயானிகளாக இங்கு வந்துள்ளனர், உல்லாசபிரயான கைத்தொழில் நாட்டின் முக்கிய வருவாய் மூலமாகும். கடல்சார் உற்பத்திகள், பழங்கள், முத்துக்கள் ஏற்றுமதியும் வெளிநாட்டு வங்கி வைப்பு வருமானங்களும் ஏனைய முக்கிய வருவாய் மூலங்களாகும்.

குக் தீவுகளின் பாதுகாப்புக்கு நியுசிலாந்து பொறுப்பாகும். எனினும் இது குக் தீவுகளின் யாப்புக்குட்பட்டு குக் தீவுகளின் கோரிக்கையின் பேரிலேயே மேற்கொள்ளப்படலாம். அண்மைக்காலமாக குக் தீவுகள் கட்டற்ற வெளிநாட்டுக் கொள்கையை கைக்கொண்டு வருகிறது.

## குறிப்புகள்

 
## வெளியிணைப்புகள்

* Cook Islands Government 
* Cook Islands Government (summary)
* Cook Islands Tourism Corporation
* Open Directory Project - Cook Islands directory category
* Comprehensive Cook Islands site with news section
* Detailed and non-commercial website
* Cook Islands National Environment Service 
* Cook Islands Biodiversity Database
* Photographs of CI banknotes including unique 3 dollar bill 

பகுப்பு:நியூசிலாந்தின் தீவுகள்
பகுப்பு:தீவு நாடுகள்
1865

[thumb|200px|right| [ஏப்ரல் 14: லிங்கன் சுடப்பட்டார்.]]
[thumb|200px|right| [ஏப்ரல் 27: *சுல்தானா* மூழ்கியது]]

**1865**  (**[[ரோம எண்ணுருக்கள்|MDCCCLXV]]**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டு ஆகும்.

## நிகழ்வுகள்
* மார்ச் - இலங்கையின் உதவி ஆளுநராக சேர் ஹேர்க்குலெஸ் ரொபின்சன் பதவியேற்றார்.
* ஏப்ரல் 9 - அமெரிக்க உள்நாட்டுப் போர்: ரொபேர்ட் லீ தனது 26,765 பேருடனான படைகளுடன் வேர்ஜீனியாவில் சரணடைந்தார்.
* ஏப்ரல் 14 - ஆபிரகாம் லிங்கன் வாஷிங்டன், டிசியில் சுடப்பட்டார்.
* ஏப்ரல் 27 - 2,300 பயணிகளுடன் சென்ற சுல்தானா என்ற நீராவிக்கப்பல் மிசிசிப்பி ஆற்றில் மூழ்கியதில் 1,700 பேர் கொல்லப்பட்டனர்.
* மே 5 - ஜெபர்சன் டேவிஸ் கடைசித் தடவையாக தனது 14 அமைச்சரவை உறுப்பினர்களை ஜோர்ஜியாவில் சந்தித்தார். கூட்டமைப்பு அதிகாரபூர்வமாகக் கலைக்கப்பட்டது.
* மே 10 - அமெரிக்க உள்நாட்டுப் போர்: ஜெபர்சன் டேவிஸ் கூட்டணிப் படைகளால் கைப்பற்றப்பட்டார்.
* மே 17 - அனைத்துலகத் தொலைத் தொடர்பு மையம் (* International Telegraph Union*) ஏற்படுத்தப்பட்டது. இது பின்னர் அனைத்துலகத் தொலைத்தகவல் தொடர்பு மையம் (*International Telecommunication Union*) எனப் பெயர் மாற்றம் பெற்றது.
* மே 23 - வாஷிங்டன், டிசியில் அமெரிக்க உள்நாட்டுப் போர்]] முடிவுற்றமை கொண்டாடப்பட்டது.
* ஜூலை 4 - ஆலிஸின் அற்புத உலகம் நூல் வெளியிடப்பட்டது.
* ஜூலை 7 - ஆபிரகாம் லிங்கன் கொலையில் குற்றவாளிகளான நான்கு பேர் தூக்கிலிடப்பட்டனர்.
* நவம்பர் 11 - டீஸ்ட்டா ஆற்றின் கிழக்குப் பகுதிகளை பூட்டான் பிரித்தானியக் கிழக்கிந்தியக் கம்பனிக்குக் கொடுத்தது.
* டிசம்பர் 24 - அமெரிக்க உள்நாட்டுப் போர் முடிவுற்றபின் அப்போதைய ஜனாதிபதி ஆன்ட்ரூ ஜாக்சன் கருப்பினத்திவர்களுக்கு சுதந்திரம் கொடுப்பதென முடிவுசெய்தார். அதனை எதிர்த்து கருப்பினத்தவர்களைக் கொலை செய்ய *[[கு கிளக்சு கிளான்]]* என்ற அமைப்பை அமெரிக்க வெள்ளையர்கள் ரகசியமாக உருவாக்கினர்.

## தேதி அறியப்படாத நிகழ்வுகள்

## பிறப்புகள்
* ஜனவரி 28 - பால கங்காதர திலகர் இந்திய சுதந்திர போராட்டவீரர்
* மே 28 - மைசூர் வாசுதேவாச்சாரியார், கருநாடக இசைப் பாடகர் (இ. 1961)

## இறப்புகள்
* ஏப்ரல் 15 - ஆபிரகாம் லிங்கன், அமெரிக்காவின் 16வது அரசுத்தலைவர் (பி. 1809)

## 1865 நாட்காட்டி

பகுப்பு:1865
நோரா ஜோன்ஸ்

**நோரா ஜோன்ஸ்** (பிறப்பு **கீதாலி நோரா ஜோன்ஸ் சங்கர்**, மார்ச் 30, 1979 ) ஒரு இந்திய-அமெரிக்க இசைக்கலைஞரும் பாடகரும் ஆவார். இவரின் 2002ல் வெளிவந்த ஆல்பம், "கம் அவே வித் மி" (Come Away With Me), 20 மில்லியன் நகல்கள் விற்றுக்கொண்டு ஐந்து கிராமி விருதுகளை வெற்றிபெற்றது. இன்று வரை 10 கிராமி விருதுகளை வெற்றிபெற்ற நோரா ஜோன்ஸின் தந்தையார் புகழ்பெற்ற இந்திய இசைக்கலைஞர் ரவி சங்கர் ஆவார்.

## மேற்கோள்கள்

பகுப்பு:இந்திய அமெரிக்கர்கள்
பகுப்பு:இசைக் கலைஞர்கள்
பகுப்பு:1979 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:கிராமி விருது வென்றவர்கள்